《玉泉洞》
宋代·黄非熊

百尺寒泉漱玉鸣，洞门斜入石廊横。
烟霞不改古今色，山水无閒朝暮声。
窥洞野猿悬树立，惊人呦鹿上岩行。
有时写尽琴中趣，风定千林月正明。

作者简介：黄非熊，福建永福（今福建永泰）人，自号南溪处士。仁宗庆历间读书三岛村，得方广岩之胜，作十咏传于世。事见明万历《福州府志》卷五。今录诗十首。